REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

KLASA: 130-01/18-01/01

URBROJ: 2112-01-30-40-1-18-01

Delnice, 31. siječnja 2018. godine

Na temelju članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12 i 19/13-pročišćeni tekst, 137/15 i 123/17)) i članka 60. Statuta Grada Delnica (“Službene novine Primorsko-goranske županije” 28/09, 41/09, 11/13, 20/13-pročišćeni tekst i 06/15), a u vezi sa člankom 11. Zakona o pravu na pristup informacijama ("Narodne novine" br. 25/13 i 85/15), gradonačelnik donosi

**PLAN**

**SAVJETOVANJA SA ZAINTERESIRANOM JAVNOŠĆU**

ZA RAZDOBLJE DO 31.12.2018.

**Članak 1.**

U postupku donošenja općih akata odnosno strateških ili planskih dokumenata kojima se neposredno ostvaruju potrebe građana ili druga pitanja od interesa za opću dobrobit građana Grada Delnica, kao i ona kojima se uređuju potrebe iz svog djelokruga, a čijim se donošenjem ili izmjenama neposredno ostvaruju potrebe građana ili uređuju druga pitanja od interesa za opću dobrobit građana i pravnih osoba na području Grada Delnica, provodi se savjetovanje sa zainteresiranom javnošću, za svaki pojedinačni nacrt akta odnosno dokumenta.

**Članak 2.**

Objava izvješća o savjetovanju s javnošću uslijedit će po isteku roka za dostavu mišljenja i prijedloga. Izvješće se dostavlja donositelju akta odnosno dokumenta.

Ovaj Plan se može mijenjati i nadopunjavati, ali prije nego što se krene u neku pojedinačnu proceduru Savjetovanja za neki akt.

**Članak 3.**

JUO Grada Delnica se obvezuje na provođenje savjetovanja s javnošću sukladno Zakonu o pravu na pristup informacijama, Naputku gradonačelnika o provođenju Savjetovanja sa zainteresiranom javnošću u postupcima donošenja općih akata i ostalih dokumenata Grada Delnica, a na temelju ovog Plana.

**Članak 4.**

Za koordinatora savjetovanja sa zainteresiranom javnošću za Grad Delnice imenuje se službenik JUO-a Grada Delnica, Tomislav Mrle.

**Članak 5.**

TABLICA PLANA

SAVJETOVANJA SA ZAINTERESIRANOM JAVNOŠĆU

|  |  |  |  |  |  |
| --- | --- | --- | --- | --- | --- |
| Redni broj | Naziv akta/dokumenta | Nositelj izrade i odgovorna osoba savjetovanja | Očekivano vrijeme donošenja akta/  dokumenta  /tromjesečje/ | Način/metoda savjetovanja | Trajanje savjetovanja  /ako je kraće od 30 dana navesti razloge/ |
| 1. | Statutarna Odluka o izmjenama i dopunama Statuta Grada Delnica | Tomislav Mrle | 1.tromjesečje | Web stranica Grada | 15 dana  /Zbog zakonske obveze usklađivanja koja istječe 14.02.2018., a rok usklađivanja bio je samo 60 dana od 13.12.2018,/ |
| 2. | Poslovnik Gradskog vijeća Grada Delnica | Tomislav Mrle | 1.tromjesečje | Web stranica Grada | 15 dana  /isto kao i kod Statuta s time da je k tome ovo još akt Gradskog vijeća i kao takav nema neposredan utjecaj na građane Delnica/ |
| 3. | Postupak javne nabave za uređenje objekta MO Crni lug | Gordana Piskač | 1.tromjesečje | Web stranica Grada | Sukladno Zakonu o javnoj nabavi 5 dana |
| 4. | Postupak javne nabave izgradnja Lovačke ulice u Delnicama | Davorka Grgurić | 1.tromjesečje | Web stranica Grada | Sukladno Zakonu o javnoj nabavi 5 dana |
| 5. | Plan gospodarenja otpadom | Komunalac d.o.o. | 2.tromjesečje | Web stranica Komunalca + Grada | 30 dana |
| 6. | Izmjena i dopuna odluke o javnoj usluzi prikupljanja miješanog komunalnog otpada, biorazgradivog komunalnog otpada i odvojenog prikupljanja otpadnog papira, metala, stakla, plastike i tekstila te krupnog (glomaznog) komunalnog otpada u Gradu Delnicama | Gordana Piskač | 2.tromjesečje | Web stranica Komunalaca + Grada | 30 dana |
| 7. | Odluka o odvodnji otpadnih voda | Komunalac d.o.o.  Gordana Piskač | 2.tromjesečje | Web stranica Grada | 30 dana |
| 8. | Odluka o priključenju građevina i drugih nekretnina na komunalne vodne građevine | Komunalac d.o.o. | 2.tromjesečje | Web stranica Komunalca + Grada | 30 dana |
| 9. | Izvješće o stanju u prostoru za razdoblje 2018. - 2022. | Davorka Grgurić | 3.tromjesečje | Web stranica Grada | 30 dana |
| 10. | Izmjena i dopuna Odluke o držanju pas, mačaka i drugih životinja kućnih ljubimaca | Goranka Kajfeš | 3.tromjesečje | Web stranica Grada | 30 dana |
| 11. | Program zaštite divljači na području Grada Delnica | Goranka Kajfeš | 3.tromjesečje | Web stranica Grada | 30 dana |
| 12. | Plan proračuna 2019-2021 | Đulio Jusufi | 4.tromjesečje | Web stranica Grada | 30 dana |
| 13. | Izmjene i dopune proračuna 2018. | Đulio Jusufi | AKO  bude potrebno | Web stranica Grada | 10 dana |

**Članak 6.**

Ovaj Plan stupa na snagu danom donošenja i objavljuje se na WEB stranci Grada Delnica

Gradonačelnik

Ivica Knežević, dipl. iur.